Josefine (videospillserie)

Josefine er en serie pedagogiske spill rettet mot barn skapt av det norske selskapet Pinjata. Det første spillet i serien, Josefine ble utgitt i 1996. Det siste spillet i serien, Josefine – Hotell Skrotenborg, ble utgitt til Nintendo DS i 2011. Målgruppa for spillene er barn i alderen 5-12 år. Sofie – Josefines lillesøster er en avledet serie myntet på barn i alderen 2½-5 år.

Videospillserien ble markedsført til barn, som «barnespill kjemisk renset for kontroversielt innhold». Spillene har også blitt utgitt på flere språk i tillegg til norsk, deriblant engelsk, kinesisk, svensk og russisk. I de norske utgivelsene er Josefines stemme spilt av Guri Schanke.

Andre media 
Barnebøker basert på Josefine ble utgitt på Egmont bøker Fredhøi. Disse inkluderer titler som Josefine får en venn (1997), Josefine kler seg ut (1998) og Josefine begynner på skolen (1998).

Det ble utgitt et brettspill basert på Trivoli. Det finnes og en serie pedagogiske brettspill i serien Josefine Skolehjelp.

Liste over spill 

 Josefine (1996)
 Josefine på ferie (1997)
 Josefine på skolen (1998)
 Josefine og dinosaurene (2004)
 Josefine på skoletur (2006)
 Josefine i Eventyrland (2006)
 Josefine og Drømmespeilet (2008, NDS)
 Josefine & Sofus i Gulrotparken (2009)
 Josefine – Magi i Eventyrland (NDS)
 Josefine – Jungelskatten (NDS)
 Josefine – Hotell Skrotenborg (2011, NDS)

Referanser

Eksterne lenker 
 Josefine-spill (Samling) hos Norske Dubber Wiki (Fandom)

 
Videospill utviklet i Norge